《偈六十九首 其四十五》
宋代·释道宁

秋风秋雨颇相宜，万水千山木叶飞。堪笑灵云回首处，何须花发始忘机。

秋风萧索，秋山叶落。秋雨霖漓，秋天寥廓。祖师心印全彰，灵云鼻孔穿却。

分明一道恩光，旷劫无形寂寞。五湖衲子急归来，休向途中乱穿凿。

莫穿凿，体用从来非自他，作者不求无病药。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。